text: Endnu et forsøg på tricktyveri med ketchup
  19 november 2017 kl. 20.20
  En 78-årig mand fra Varde er også blevet snydt af tricktyve. Det lykkedes dog ikke for gerningsmændene at få fingre i mandens penge.
  Lørdag forsøgte tricktyve at snyde en 91-årig mand med et udspekuleret trick. De henvendte sig til manden og fortalte, han havde fået ketchup på sit tøj.
  De tilbød at hjælpe med at rense tøjet og i forviringen, forsøgte de at stjæle manden hævekort.
  Nu viser det sig, at også en 78-årig mand blev snydt at tricktyve i Varde. Da han var på indkøb i Føtex henvendte en kvinde sig til manden og fortalte, at han havde fået ketchup på tøjet.
  Kvinden havde servietter på sig, og hjalp med at rense tøjet. Samtidig stjal hun mandens dankort.
  Først søndag opdagede den 78-årige, at hævekortet var forsvundet. Det er dog ikke lykkedes for tricktyvene at hæve penge på kortet.
  Det skyldes formentlig, at de ikke har fået afluret den rigtige kode til kortet, fortæller politiet til TV SYD.
  Politiet leder lige nu efter to mænd og en kvinde, som er mistænkt i flere sager, hvor de har smurt ketchup på ældre borgeres tøj.
  I Esbjerg lykkedes det at hæve 30.000 fra en kvinde, ved at benyttede sig af det samme trick.
  